ศ.นพ.เกษม กล่าวอีกว่า พระบาทสมเด็จพระเจ้าอยู่หัวทรงคิดอยู่ตลอดเวลาว่าทำอย่างไรให้คนไทยได้พ้นจากความจน ตนเคยได้ยิน ดร.สุเมธ ตันติเวชกุล เลขาธิการมูลนิธิชัยพัฒนาเล่าให้ที่ประชุมหนึ่งฟังถึงเมื่อครั้งที่ ดร.สุเมธและเจ้าหน้าที่เข้าเฝ้าฯ ถวายงานเรื่องความคืบหน้าของโครงการในมูลนิธิที่พระราชวังไกลกังวล อ.หัวหิน"เมื่อพระองค์ท่านเสด็จฯ มาแทนที่จะประทับพระเก้าอี้ ท่านประทับอยู่ที่พื้นกับ ดร.สุเมธและเจ้าหน้าที่ แล้วก็ชี้ไปที่พระเก้าอี้ สักพักหนึ่งก็ตรัสว่า เป็นพระมหากษัตริย์ไทยลำบากมาก เพราะมีหน้าที่ต้องทำให้คนไทยหายจน เมื่อคนไทยหายจนเท่านั้นเขาจะมีอิสรภาพทางการเมืองที่แท้จริง และเมื่อมีอิสรภาพทางการเมืองที่แท้จริง จึงจะมีประชาธิปไตยที่แท้จริง สามประโยคนี้ผมจำติดหูติดตา ก็ลองเอาไปคิดดู เรากำลังร่างรัฐธรรมนูญ ถ้าประชาชนยังมัวแต่ 15 วันรอหวย เล่นหวย รอว่าเมื่อไรจะมีการเลือกตั้งเพราะเลือกแต่ละครั้งได้ทุกครั้ง 1,000 บาท หรือ 1,500 บาทแล้วแต่ จึงเป็นคำถามที่ใหญ่ว่าพวกเราที่กำลังเรียกร้องประชาธิปไตย เราทำอะไรกัน ปรัชญาเศรษฐกิจพอเพียงไม่ได้ต่อต้านความรวย คนรวยก็ใช้ได้ และช่วยคนจนให้พ้นความจนได้มาก" องคมนตรี กล่าวศ.นพ.เกษม กล่าวอีกว่า ปรัชญาเศรษฐกิจพอเพียงไม่ได้ต่อต้านความรวย คนรวยก็ใช้ได้ แต่ปรัชญานี้จะช่วยคนจนได้มากให้พ้นจากความจน ตัวเลขของสำนักงานสถิติแห่งชาติ ยืนยันว่า แต่ละครัวเรือนใน 4 ปีที่ผ่านมา ครัวเรือนไทยเป็นหนี้เพิ่มขึ้นอีกเกือบ 4 หมื่นบาท และ 50% กว่า มีหนี้พอกขึ้นจากสินค้าที่สร้างออกมาขายคนไทย แต่คนไทยกลับมีการออมน้อยมาก
ใครคือเลขาธิการมูลนิธิชัยพัฒนาเล่าให้ที่ประชุมหนึ่งฟังถึงเรื่องความคืบหน้าของโครงการในมูลนิธิที่พระราชวังไกลกังวล อ.หัวหิน 
ดร.สุเมธ ตันติเวชกุล